
• Zelena ruta Kloštar Ivanić - Čemernica Lonjska - Donja i Gornja 
Obreška - Mostari - Marčani - Sobočani - Kloštar Ivanić 

• Plava ruta Ivanić-Grad - Kloštar Ivanić - Mostari - Sovari - Križ 

• Smeđa ruta Dugo Selo - Rugvica - Oborovo - Veleševec- Lijevi 
Dubrovčak - Posavski Bregi - Ježevo - Dugo Selo 

• Sv ij etlo-crvena ruta Ivanić-Grad - Deanovec - Križ - Šušnjari - 
Šumečani - Kloštar Ivanić 

Preuzmite kartu 

Ivanić-Grad - Deanovec - Križ - Šušnjari - 
iu metan i - Kloštar Ivanić 
Ivanić-Grad - Kloštar Ivanić - Mostan - 
Sovari - Križ 

Dugo Selo - Rugvica - Oborovo - Veleševec - Lijevi 
Dubrovčak - Posavski Bregi - ježevo - Dugo Selo 
Kloštar Ivanić - Čemernica Lon|ska - Donja i 
Gornja Obreška - Mostari - Marčani - 
Sobočani - Kloštar Ivanić 
M 1:60000 


Zelena ruta 

Kloštar Ivanić - Čemernica Lonjska - Donja i Gornja Obreška - Mostari - Marčani - Sobočani - Kloštar 
Ivanić, 39 km 

Hrastovim šumama i vinorodnim bregima kloštranskog kraja 

Plava ruta 

Ivanić Grad - Kloštar Ivanić - Mostari - Sovari - Križ, 52.5 km 
Kroz kolijevku naftne tehnologije Hrvatske i čudesno lijepu šumu Žuticu 

Smeđa ruta 

Dugo Selo - Rugvica-Oborovo-Veleševec- Lijevi Dubrovčak - Posavski Bregi-Ježevo - Dugo Selo, 56 km 
Meandrima rijeke Save do idiličnih skela i raštrkanih sela Gornje i Turopoljske Posavine 

Svijetlo-crvena ruta 

Ivanić Grad - Deanovec-Križ-Šušnjari- Šumečani-Kloštar Ivanić, 41 km 
Bunari i drvene tradicijske kuće ivanićgradskog područja 

Karta 9 — Zelena ruta 

Kloštar Ivanić - Čemernica Lonjska - Donja i Gornja Obreška - Mostari - Marčani - Sobočani - Kloštar 
Ivanić 

Preuzmite kartu 


Sa središnjeg Trga sv. Ivana u Kloštru Ivaniću krenite lagano uzbrdo Školskom ulicom do raskrižja s 
kapelicom sv. Ane uz koju nastavite ravno Čemerničkom ulicom. Na 3. km rute 1 skrenite lijevo s glavne 
ceste prema Lovačkom domu Srndać. Nakon 1,3 km vožnje vratite se na Čemerničku ulicu i nastavite lijevo 
prema Donjoj Čemernici. Čemernica Lonjska je selo čije stanovništvo od davnina živi od uzgoja stoke, tako 
danas na području općine Kloštar Ivanić organizirano djeluje tridesetak uzgajivača konja pretežno pasmine 
hrvatski posavac koji se uzgajaju na preko 220 hektara zajedničkih pašnjaka. Po izlasku iz sela Donja 
Čemernica počinje makadam kroz polje. Nastavljate vožnju kroz lijepu šumu Čret Varoški lug. Na 7,8 km 
rute 2 , kod lovačke čeke u šumi, skrenite desno prema istoku. Nakon 1 km vožnje, zastanite i predahnite 
na zgodno uređenom odmorištu “Stari hrast” - Id Srndać s lijeve strane ceste (ne ostavljajte otpatke!). 
Posebno je lijepa i poučna za bolje razumijevanje samoodržanja prirode i važnosti njenog očuvanja pjesma 
“Stari hrast”. Na raskrižju 3 , lijevo se odvaja šumska cesta za Poljanski Lug, a ruta nastavlja ravno 

prema Donjoj Obreški. Na 11,2 km rute izlazite iz šume i ponovo ste na asfaltiranoj cesti u Donjoj Obreški. 
Prolazite pored kapele-poklonca sv. Florijana, zaštitnika vatrogasaca, sagrađene 1941. godine. Oba sela 
Donja i Gornja Obreška vrlo su pitoreskna naselja s dobro očuvanom tradicijskom drvenom arhitekturom. U 
selu Gornja Obreška pokraj kapele-poklonca Majke Božje Lauretanske možete lijevo nizbrdo Zviranečkom 
ulicom svratiti do 300 m udaljenog izvora Zviranec. Ulica je vrlo pitoreskna s puno lijepo očuvanih kuća. Na 
raskrižju 4 kod voćnjaka jabuka izlazite na glavnu cestu, stoga oprez. Skrenite lijevo i nastavite prema 
Mostarima. Nakon 1,5 km s glavne ceste, skretanjem s rute a možete svratiti do sela Stara Marča, gdje 
su dvije kapele, rimokatolička Svih Svetih i grkokatolička sv. Mihaela Arhanđela. Obje kapele su na 
brežuljcima, ujedno lijepi vidikovci na kraj. Tu se spominju i ostaci grkokatoličkog samostana iz 16. st. U 
selu je i Seoski turizam Janković koji nudi okrijepu i obrok (uz najavu). Ukoliko nastavite ravno cestom do 
Mostara, prelazite kanal Glogovnica i ubrzo ulazite u Mostare. Prije uspona do kapele sv. Helene, 
izgrađene 1840. g., s lijeve strane ceste, prolazite uz drvored duda koji svjedoči o bogatoj povijesti ovog 
kraja. Selo Mostari, vjerojatno tako nazvano po mnogim mostovima preko rijeke Glogovnice, čuva priču o 
šumama duda oko 1870. godine. Tada je “Zagrebačka svilama” imala veliku potražnju za svilenim 
čahurama. Navodno su ih sakupljala školska djeca, a sav prihod ostajao bi u školi. U središtu Mostara 
5 , kod Vatrogasnog doma, skrenite desno prema D. Lipovčanima. U Donjim Lipovčanima na raskrižju 6 
kod ruševina crkve sv. Petke, zapuštene zbog neodržavanja unatrag 30-tak godina, skrenite gotovo 
polukružno desno i nastavite cestom prema Marčanima. Još jednom prelazite kanal Glogovnica, a na 25 
km rute ulazite u Marčane. Na 27,4 km rute 7 obratite pozornost, jer prije ulaska u Sovare, s glavne ceste 
skrećete desno u šumu na makadam. Za 200 m na Y raskrižju skrenite lijevo nizbrdo i prođite pored rampe. 
Na 28,2 km 8 na T raskrižju u šumi skrenite lijevo i nastavite uzbrdo. Na kraju uspona 9 , na 29,7 km 
rute na T raskrižju skrenite desno. Lijevo cestom možete doći do Seoskog turizma Kezele (za oko 2 km). 
Ceste kroz šumu Marča dobro su održavane i mirne za potpuni doživljaj prirode, gotovo idealne za vožnju 
biciklom. Šumskom cestom nastavite ravno. Kod točke 10 , nakon kraće uzbrdice izlazite na T raskrižje. 
Skrenite lijevo i nastavite prema izlazu iz šume. Desno se odvaja skretanje s rute c , dužine 7,8 km, za 
selo Stara Marča i Seoski turizam Janković. Lijevi, kraći, krak dugačak je 3.1 km, a vodi prečicom kroz 
šumu i orijentacijski je teži. Desni krak dugačak je 4.7 km, a vodi zaobilazno dijelom makadamskom 




cestom, a dijelom po šumi preko “okretaljke”. Za obije varijante skretanja s rute c preporučamo imati GPS 
trag zbog lakše orijentacije. Nakon 32,1 km izlazite iz šume i ubrzo nastavljate asfaltom. Desno uz cestu je 
spomenik NOB. Na T raskrižju 11 kod kapele sv. Antuna skrenite desno nizbrdo Ulicom Rebro. Nastavite 
ravno dok na 33,1 km rute ponovo ne dođete na makadamsku cestu. Nakon 1,5 km vožnje po makadamu 
dolazite na raskrižje 12 gdje izlazite na asfaltiranu cestu u Sobočanima i skrećete desno prema Bešlincu. 
Nakon kraće nizbrdice ulazite u Bešlinec. Lijepi su pogledi na vinograde i toranj crkve u Kloštar Ivaniću. 
Nakon kapele i groblja skrenite lijevo Vinogradskom ulicom prema Kloštru. Nastavljate vožnju uz vinograde 
i vinske klijeti, a od lijepih pogleda vam zastaje dah. Nakon pizzerie “Amadeus” oprezno prijeđite raskrižje 
prije ulaska u centar Kloštar Ivanića. Nastavite ravno do raskrižja 13 , gdje skrenite lijevo u Školsku ulicu i 
spustite se do glavnog trga. Iz Kloštra Ivanića nemojte otići bez šetnje središtem mjesta, posjeta 
interijerima crkava (obvezna prikladna odjeća!) ili pak fotografiranja njihovih lijepih vanjskih vizura. 

Tehnički opis rute 

1. Na T raskrižju skrenite lijevo za lovački dom LD Srndać u Gornjoj Čemernici. 

2. T raskrižje u šumi Čret Varoški lug. Kod lovačke čeke broj 7, skrenite desno i nastavite cestom kroz 
šumu. 

3. T raskrižje u šumi, nastavite ravno cestom kroz šumu. Lijevo se odvaja šumska cesta za Poljanski 
Lug i Vrbovec. 

4. Na T raskrižju kod autobusne stanice i disko-kluba “Jabuka” izlazite na prometniju cestu, skrenite 
lijevo prema Mostarima. Nakon 1,5 km desno je skretanje s rute a za Seoski turizam Janković. 

5. U Mostarima na raskrižju, nakon kapele sv. Helene, skrenite desno uz nogometno igralište i 
Vatrogasni dom (DVD). 

6. U Donjim Lipovčanima, kod ruševina crkve sv. Petke, skrenite polukružno desno i nastavite prema 
Marčanima. 

7. Na T raskrižju na 27,5 km rute, s glavne ceste skrenite desno na makadamski dio kroz šumu Marča. 

8. T raskrižje u šumi, skrenite lijevo. Oko 30 m od raskrižja počinje uspon 2. kategorije po šumskoj 
cesti. 

9. T raskrižje u šumi, skrenite desno. Lijevo makadam kroz šumu vodi do Seoskog turizma Kezele. 

10. Na T raskrižju u šumi skrenite lijevo prema izlazu iz šume Marča. Desno je skretanje s rute c do 
Seoskog turizma Janković u Staroj Marči. Potrebna dobra orijentacija ili GPS trag. 

11. T raskrižje s kapelicom sv. Antuna, nastavite desno nizbrdo po Ulici Rebro. 

12. T raskrižje, kraj makadama i izlazak na asfaltiranu cestu u Sobočanima. Skrenite desno i nastavite u 
smjeru Bešlinca. 

13. Na raskrižju kod kapelice sv. Ane skrenite lijevo u Školsku ulicu i nastavite prema središtu Kloštar 
Ivanića. 

Kulturno-povijesne, etnološke i prirodne znamenitosti: 

• Crkva Blažene Djevice Marije, Kloštar Ivanić - najznačajniji je spomenik sakralne arhitekture stare 
ivanićke povijesti. Crkvu, a i samostan uz nju, dao je sagraditi zagrebački biskup Stjepan II. Babonić 
između 1227. i 1242. god. Proširena, produljena i uređena 1757. - 1759. Dobila je svoj sadašnji 
izgled i posvećena je 1759. Glavni oltar dao je podići Franjo Thansi 1762. i od tada je proštenjarska 
crkva. 

• Crkva i franjevački samostan sv. Ivana Krstitelja, Kloštar Ivanić - čine jedinstven spomenički 
arhitektonski kompleks. Prema svjedočanstvu godine uklesane u renesansnom grbu nad glavnim 
portalom crkve, graditelj crkve i samostana bio je zagrebački biskup Luka Baretin, a svoje je djelo 
završio 1508. godine. Crkveni toranj u Kloštru, prema odluci još iz 1817. godine, Austrija je izabrala 


kao ishodišnu točku za provedbu katastarske izmjere za područje Hrvatske i Slavonije. Toranj je 
visok 69 metara i vidi se iz mnogih susjednih točaka, te je kao takav mogao poslužiti kao polazište 
trigonometrijske mreže. 

Franjevačka ljekarna, Kloštar Ivanić - veže se uz franjevački samostan i jedna je od najstarijih u 
ovom dijelu Hrvatske. Postoje podatci daje u samostanu postojala ljekarna već od 1670. godine. Od 
1725. čuva se popis franjevaca ljekarnika i ranarnika. Samostanska ljekarna dobiva 1742. godine 
status javne ustanove koja služi za zdravstvenu zaštitu naroda. 

Veliki zdenac, Kloštar Ivanić - U središtu Kloštra nalazi se i seoski središnji zdenac sa zanimljivom 
nadzemnom arhitekturom. Građen je vjerojatno još za potrebe vojne granice. Zdenac je jedan od vrlo 
rijetkih povijesno-građevinskih spomenika te vrste u sjevernoj Hrvatskoj. 

Crkva Uzvišenja sv. Križa, Križ - spada među najbolje očuvane srednjovjekovne objekte srednje 
Hrvatske i spomenik je nulte kategorije. Staroj je crkvi 1714. godine u požaru izgorio glavni oltar, pa 
je 1720. godine postavljen novi oltar s vrijednim drvenim skulpturama - jedan od najreprezentativnijih 
u cijeloj sjevernoj Hrvatskoj. Posebna vrijednost crkve su također i dva bočna oltara, sv. Roka i 
Antuna Padovanskoga, koji se spominju oko 1761. godine. U crkvi se nalaze i vrijedni zlatarski 
predmeti iz 18. i 19. stoljeća. Oko crkve je obnovljen stoljetni park, uređen 1894. godine po pravilima 
engleske parkovne arhitekture. 

Crkva sv. Petra apostola, Ivanić-Grad - 1831. godine, treći župnik po redu Ivanić-tvrđe Ivan Bartolić, 
sagradio je novu crkvu. 1909. godine unutrašnjost crkve oslikao je talijanski slikar Leonardo Marotti. 
Zasluge za to najvećim dijelom ima nadbiskup zagrebački Juraj Posilović, rodom iz Ivanića. Oslikana 
unutrašnjost crkve obnovljena je 1991. i to isključivo darovima župljana. Obnovu je izveo, strogo 
poštujući original, akademski slikar prof. Vladimir Pavlek, koji je obnavljao đakovačku i zagrebačku 
katedralu, te Banske dvore. Ministarstvo za kulturu Republike Hrvatske izdalo je dekret daje crkva 
sv. Petra, zbog sveukupnog posebnog interijera, rijetkost u sjevernoj Hrvatskoj i zato je zaštićeno 
kulturno dobro. 

Kapela sv. Marije Dolorose (Majke Božje od Sedam Žalosti), Oborovo - nad ulazom u kapelu je 
godina 1735. ispisana djelomično arapskim, a dijelom rimskim brojkama. U kapeli je kameni kip 
Marije (1703. g.) u crvenoj haljini i plavome plaštu s djetetom Isusom, te svecima pobornicima 
krunice uz sv. Mariju, sv. Dominikom u crnom habitu i Katarinom Sijenskom u plavobijeloj odjeći. 
Barokna slika Marije sa sedam mačeva u srcu, koja podno križa drži mrtvo tijelo sina, odgovara 
naslovu kapele. Motiv sa sedam mačeva potječe iz Flandrije, a sjeća na teške trenutke Marijina 
života. 

Župna crkva Sv. Jurja i Jakova, Oborovo - barokizirana 1757. g. Iz zapisa iz 1642. g. vidljivo je daje 
crkva tako prostrana zato što je župa obuhvaćala više sela preko Save u Turopoljskoj Posavini, na 
području današnjih župa Veleševec i Bukevje. Nekada je ova crkva bila drvena, a zidana se spominje 
1688.g. Spomeničku vrijednost župne crkve podižu sačuvan glavni namještaj od drva nastao 
sredinom 18. st., mramorizirani glavni oltar sa kipovima sv. Petra i Pavla i središnjom slikom sv. Jurja 
na konju nad kojim je sv. Jakov s anđelima, te propovjedaonica iz 1760. g. 

Crkva sv. Petra Apostola, Veleševec (vidi karta 7) 

Crkva sv. Nikole, Lijevi Dubrovčak - sagrađena je poslije 1789. g. kada je osnovana i župa. Sačuvan 
je glavni oltar sa 3 skulpture svetaca, 4 anđela i oltarnom palom s prikazom sv. Nikole, te desni bočni 
oltar Poklonstva kraljeva s palom i drvenim reljefom s raspelom iz 19. st. 

Crkva sv. Maksimilijana, Posavski Bregi - župa je osnovana 1790. g., a crkva sagrađena 1815. g. 
Sačuvane su zidne slike iz vremena gradnje. Inventar je iz 19. st.: glavni oltar s tri drvene skulpture 
(sv. Maksimilijana, Ćirila i Metoda), lijevi bočni oltar B.D. Marije s 3 drvene skulpture (B.D. Marije, sv. 
Ane i sv. Doroteja), desni bočni oltar Srca Isusovog s 3 skulpture (Srca Isusova, sv. Antuna 
Padovanskog i sv. Florijana), te ulje na platnu s prikazom Marije Magdalene i sv. Ivana pod križem. 



• Župna crkva Uznesenja Marijina, Nart Savski (nije uz rutu) - za ljubitelje baroka, južno od Dugog 
Sela. Inventar crkve: 4 ukoso postavljena barokna oltara, većinom s rokoko motivima, dvije slike iz 
17. st., barokni kipovi i slike iz 18. i 19. st., te propovjedaonica iz 1741. Na slikama sv. Barbare s 
anđelom uz umiruću osobu iz 1848. i Marije Magdalene iz 1856. signiran je J. Beyer. 

Web: www.zupa-nart.com 

Servisne informacije: 

Ivanić-Grad 

• Turistička zajednica grada Ivanić-Grada, Moslavačka 13, tel. 01 2831 
361 . turistickaza j ednica@ivanic- g rad.hr . www.ivanic- g rad.hr 

• Poglavarstvo grada Ivanić-Grada, Moslavačka 13, tel. 01 2831 360.poa lavarstvo @ ivanic- a rad.hr 

• Pučko otvoreno učilište i Gradska knjižnica, Moslavačka bb, tel. 01 2881 689, n info@pou-ivanic- 
g rad.hr 

• Župni ured sv. Petra, Park S. Posezija 3, Ivanić-Grad, župnik Josip Aorić, tel. 01 2889 030 

• Biciklistički klub Ivanić , Kundekova 2, 10310 Ivanić-Grad, mob. 098 288 107 (Mario Biršić, 
predsjednik BK), fax. 01 2896 094, www.bk-ivanic.hr 

• Dom zdravlja i Hitna pomoć, Omladinska 25, Ivanić-Grad, tel. 01 2881 493 

• Policijska postaja Ivanić-Grad, Maznica 3, Ivanić-Grad, tel. 01 2881 111 

• Željeznički kolodvor Ivanić-Grad, Kolodvorska bb, tel. 01 2882 471, www.hznet.hr 

• Skela na Savi Lijevi Dubrovčak - Desni Dubrovčak (tj. Martinska Ves), skelar Boris Sučec, tel. 044 
716 017, mob. 098 9898 297 

• Benzinska postaja INA, Obilaznica bb, Ivanić-Grad, tel. 01 2888 775, www.ina.hr 

• Benzinska postaja MuDon, F. Jurinca bb, Ivanić-Grad, tel. 01 2881 114, svaki dan od 5-24 

• Elektro centar Petek, Deželićeva 2, Ivanić-Grad, tel. 01 2888 482 (rezervni dijelovi, gume) 

• Bankomati Ivanić-Grad - Zagrebačka banka d.d., Trg V. Nazora 7 • PBZ d.d., Školska 2 i Omladinska 
23a • Erste & Steiermarkische Bank d.d., Moslavačka 1 (FINA) • Hrvatska poštanska banka, 
Moslavačka 14 (Pošta) • Raiffeisen Bank Austria d.d., Moslavačka 11 

• Specijalna bolnica Naftalan, Omladinska 23a, tel. 01 2834-555, www.naftalan.hr 

• Prenoćište restoran Ivanićanka, Trg V. Nazora, tel. 01 2888 947, www.insula-tours.hr 

• Seoski turizam Kezele, smještaj, eno-gastro ponuda, događanja, tel. 01 2820 496. www.kezele- 
vino.hr 

• SRC Petek i restoran Garfield, Etanska cesta bb, Ivanić-Grad, tel. 01 2883 070. www.ecp.hr 

• Gradska pivnica Ivanić, Savska 15, Ivanić-Grad, tel. 01 2888 840, www.aeks.hr 

Kloštar Ivanić 

• Općina Kloštar Ivanić i TZ općine Kloštar Ivanić, tel. 01 2892 341,2892 475. www.klostar-ivanic.hr 

• Župni ured Uznesenja BDM, Sv. Marije 4, Kloštar Ivanić, pater Josip Vrbanac, 01 2831 400 

• Benzinska postaja INA, Kralja Tomislava bb, Kloštar Ivanić, tel. 01 2892 230 

• Bankomati Kloštar Ivanić - Zagrebačka banka d.d., Kralja Tomislava 6 • Privredna banka Zagreb 
d.d., Trg svetog Ivana 1 

• Seoski turizam Janković, eno-gastro ponuda, događanja, tel. 01 2888 656. www. j ankovic.hr 


Križ 


Općina Križ i TZ općine Križ, tel. 01 2831 510, tzkriz @ tzzz.hr . www.opcina-kriz.hr 
Župni ured Križ, Trg Svetog Križa 3, Križ, župnik Marijan Koren, tel. 01 2824 747 
































• Benzinska postaja INA, Svetog Križa bb, Križ, tel. 01 2824 501, ned. zatvoreno 

• Benzinska postaja Sirovina benz, Zagrebačka bb, Križ, tel. 01 2824 910, ned. otvoreno 

• Bankomati Križ: Privredna banka Zagreb d.d., Trg svetog Križa bb 

• Edukacijsko-rekreacijska staza Veliki Jantak, obronci Moslavačke gore u šumi Veliki Jantak, općina 
Križ, duljina staze 3 km, kontakt: Društvo za poljepšanje Križa i okolice, Goran Bek, tajnik, tel. 01 
2820 716 

• Šumarija Novoselec, Kolodvorska 27, Novoselec, tel. 01 2897 088, sumari ja- 
novoselec @ hrsume.hr . www.za a reb.hrsume.hr . Upravlja gospodarskim jedinicama Čret - Varoški 
lug, Marča, Veliki Jantak i Žutica. Lugarnice: Marča: Jabuke Marča, Žutica: Pleso i Velika Hrastilnica. 

Dugo Selo i Rugvica 

• Turistička zajednica grada Dugo Selo, A. Mihanovića 1, tel. 01 2751 404, fax: 01 2751 
405, tzdu a oselo @ tzzz.hr . www.du a oselo.hr 

• Biciklistički klub Dugo Selo 2001., Domobranska 4, tel. 01 2753 868, mob.: 098 693 276 (Dragan 
Mikulić-Mika), dra a an.mikulic @ bk-du a oselo.hr . www.bk-du a oselo.hr 

• Općina Rugvica, Trg J. Predavca 1, tel. 01 2764 215, 2764 220, o pcina.ru a vica@ za .t-com.hr 

• Dom zdravlja Dugo Selo, D. Domjanića 12a, tel. 01 2785 500, Hitna medicinska pomoć: D01 2753 
094, 2785 555 

• XII. Policijska postaja Dugo Selo, A. Mihanovića 2, tel. 01 2753 044, 2753 083 ili 92 

• Željeznički kolodvor Dugo Selo, M. Gupca 5, tel. 01 2753 277, vozni red: www.hznet.hr 

• Vulkanizer BELI, J. Predavca 26, Dugo Selo, tel. 2751 254, radno vrijeme od 8 do 17 h 

• Bankomati D. Selo - Zagrebačka banka, J. Zorića 17, Kolodvorska 1 i Zagrebačka 108 

• Skela na Savi Oborovo - Vrbovo Posavsko, skelar Damir Obrstar, tel. 01 2761 129, □mob. 098 376 
517 

• Restoran Ribarska koliba (ribnjaci Ciglana), Rugvička bb, tel. 01 2753 393. www.buncic.hr 

• Restoran Dioniz, J. Zorića 31, Dugo Selo, tel. 01 2759 760, restoran.dioniz@email.t-com.hr 

• Gostionica sa sobama Ježevo, Ježevečka 3d, Rugvica, tel. 01 2775 688.s penava @ inet.hr 

• Gostionica Posavska hiža, Dugoselska 28, Rugvica, tel. 01 2760 602, pon-ned. 7-23 h 




Karta 9 — Plava ruta 

^ tzzz.hr/biciklisticke-karte/karta-9/plava-ruta 


Ivanić-Grad - Kloštar Ivanić - Mostari - Sovari - Križ 
Preuzmite kartu 


Ruta započinje na parkiralištu 1 ispred željezničkog kolodvora u Ivanić-Gradu. Krenite Kolodvorskom 
ulicom, te na raskrižju skrenite desno u smjeru Kloštar Ivanića. Cesta je malo prometnija, stoga vozite 
opreznije. Na 3,5 km od Ivanić-Grada, na Y raskrižju 2 skrenite lijevo. Ulazite u središte Kloštar Ivanića. 
Kloštar Ivanić je malo naselje na vrhu brežuljka, a krase ga dva impresivna tornja koja se uzdižu uz dvije 
velike samostanske crkve, Sv. Ivana Krstitelja i Uznesenja Blažene djevice Marije. Uz njih su Franjevački i 
samostan Sestara karmeličanki. Nakon prelijepog zdenca u samom središtu mjesta, nastavite vožnju 
Školskom ulicom u smjeru Čemernice Lonjske. Na raskrižju s kapelom-pokloncem nastavite ravno 
Čemerničkom ulicom. U Čemernici Lonjskoj na Y raskrižju 7 km od početka rute, skrenite desno i nastavite 
prema Križcima. Prolazite kroz Križce. Na T raskrižju 3 u Bešlincu, 10 km od početka rute, oprezno 
skrenite lijevo i nastavite cestom prema Mostarima. Nakon 13,8 km rute, dolazite na Y raskrižje gdje 
nastavite ravno preko kanala Glogovnica. Desno 1,6 km s glavne ceste skretanje s rute a vodi u selo 
Stara Marča. Na kraju sela je Seoski turizam Janković s imanjem, jezerom i šumom pogodno za okrijepu i 
odmor uz najavu. O zanimljivoj povijesti Stare Marče pogledajte zelenu rutu. U blizini svakako posjetite 
grkokatoličku kapelu sv. Mihaela Arhanđela na platou s kojeg se pruža divan pogled na dolinu Glogovnice i 
njena šarena polja. Povratkom na glavnu cestu, ubrzo ulazite u Mostare, selo koje je vjerojatno dobilo ime 
po mostovima. Dolina rijeke Glogovnice široka je blizu 400 m, a rijeka buja u kišnom razdoblju. Da bi je se 
moglo prelaziti, podignuti su nasipi s obje strane rijeke. Uz drvored duda, na ulazu u mjesto stoljetna je 
kapela sv. Helene, izgrađena 1840. godine (više o selu Mostari pogledajte zelenu rutu). Osim kapele niz je 
očuvanih i manje očuvanih drvenih kuća izgrađenih u tradicijskom stilu. Na Y raskrižju 4 pokraj kapele- 
poklonca i DVD-a, skrenite desno i nastavite prema Donjim Lipovčanima. U Gornjim Lipovčanima, 18.1 km 
od početka rute, prolazite uz građevinu koju možete susresti samo još na par mjesta u ovom području. To 
je stari drveni toranj s kojeg se nadgledala okolica u cilju brzog pronalaska mjesta požara, ali i nadzora nad 
područjem. Nastavite do Donjih Lipovčana. Na Y raskrižju 5 , 20.3 km rute, skrenite desno uz staru 
razrušenu grkokatoličku crkvu sv. Petke. Dalje nastavite pitoresknim krajem koji obilježavaju lijepo uređene 
kuće s okućnicama. Posebnu draž krajoliku daju obrađena polja i cvjetne livade različitih mirisa i boja. U 
svako godišnje doba različiti doživljaji. Prolazite Marčane i ulazite u Sovare. Na raskrižju 6 s cestom 
Ivanić-Grad-Čazma prvo skrenite desno, a odmah potom lijevo u Slatinsku ulicu i nastavite u smjeru 
Šušnjara. Na prometnom raskrižju potreban je dodatni oprez! Nakon raskrižja lagano se uspinjete na hrbat 
brijega s lijepim pogledima na okolicu i lijevo na Moslavačku goru. Prolazeći kroz mjesto Šušnjari, uočite 
desno uz cestu motokros stazu Dundin brijeg. Nakon 34.5 km rute Zagrebačkom ulicom ulazite u Križ. 
Središte Križa je prilika za odmor i okrijepu, kako bi prikupili snagu za završetak ove nešto duže biciklističke 
rute. U Križu na Y raskrižju 7 , nakon INA benzinske postaje, skrenite lijevo u Ulicu braće Radić i nastavite 
u smjeru Velike Hrastilnice. Sjetite se priče o ovom području kao području Vojne krajine do 1871. godine. 
Svako selo je u doba obrane od Turaka imalo svoju patrolnicu za graničnu ophodnju na konjima. Jedna 
takva patrolnica sačuvana je u Donjem Križu na raskrižju tri ceste. To je niska prizemnica specifične 
arhitekture, pročelja okrenuta bunaru i zidana od cigle pokrivena crijepom. Vožnju nastavite preko 
željezničke pruge uz potreban oprez, a potom prijeđite autocestu nadovžnjakom kod novog izlaza Križ- 
Hrastilnica. Kod točke 8 nastavite ravno za Hrastilnicu. Velika Hrastilnica selo je u kojem ljudi i dalje žive 
uz šumu, i s njom, i djelomično od nje. Bili šumski radnici, naftaši ili poljoprivrednici na neki način koriste 




blagodati šume Žutice. Po izlasku iz sela V. Hrastilnica, nakon lijevog zavoja, cestom prolazite pokraj 
Lugarnice Velika Hrastilnica i dolazite na ravnu cestu kroz vrlo lijepu, močvarnu šumu. Na 42 km od 
početka rute, na raskrižju u šumi 9 , kod objekta “Izgradnja Žutica” s drvenom pločom Petica, plava ruta 
nastavlja desno dugačkom i ravnom cestom prema Ivanić-Gradu. Na raskrižju je i skretanje s rute b kojim 
možete detaljnije istražiti šumu Žuticu i gotovo savršenu mrežu ravnih cesta po močvarnoj šumi uz mnoštvo 
čeličnih, zelenožutih divova razbacanih s lijeve i desne strane cesta. Toliko snažni, a gotovo nečujni, ovi 
divovi, njišući se danonoćno crpe naftu iz bušotina od 1.800 do 2.200 m pod zemljom. I tako već preko 
četrdeset godina. Otprilike stotinu kilometara cesta kroz Žuticu povezuje oko 275 bušotina. Krenete li po 
skretanju s rute b do Lugarnice Pleso ili do pašnjaka Gospođica, imate dodatnih 4,5 do 5 km vožnje u 
jednom smjeru. Put vas vodi glavnom cestom do raskrižja tri cestice s drvenom pločom Crna humka, gdje 
nastavite ravno u smjeru zapada. Pred vama je ponovo 2-3 km ravne ceste do sljedećeg raskrižja desno 
za Žuti brijeg. Ovdje nastavite i dalje ravno prema raskrižju u šumi, zvanom Babrlin. Uživajte u fantastičnoj 
šumi koja vas okružuje, a na mostiću preko Lonjice, osjetite pravu atmosferu ove guste, močvarne šume. 
Nakon asfaltirane ceste dolazite na šumsku cestu, koja ulazi u onaj najočuvaniji i najmirniji dio Žutice. 
Dolaskom na raskrižje Babrlin, kod drvene sjenice, možete skrenuti desno za Lugarnicu Pleso (još 1,9 km 
vožnje). Lugarnica je uglavnom zatvorena (vlasništvo Šumarije Novoselec). Ipak, nedaleko od nje, u 
jednom mrtvaju (jezeru), 1996. godine, pušteno je i uspješno nastanjeno nekoliko parova dabrova. Druga 
mogućnost je skrenuti lijevo za pašnjak Gospođica (još 1,1 km vožnje). Ovo pomalo tajanstveno mjesto na 
rijeci uvijek oduševljava svojom ljepotom. Još više stoga što nesvakidašnji posjetitelj ne očekuje takvu 
ljepotu tako duboko zašavši u šumu. Prijeđete li rijeku, u sumagličastoj daljini stoji stari đeram za napajanje 
stoke. U zrak strši njegova drvena vaga na koju je obješena vjedrica za zahvaćanje vode. Na slobodnoj 
ispaši na pašnjaku ili gmanju pasu konji, krave, a česta su i krda svinja, pitomih i divljih. Nakon istraživanja 
zabačenog i čudesno lijepog područja močvarne šume Žutice, vratite se ponovo u stvarnost, na glavnu 
cestu za Ivanić-Grad. Pred vama je 8 km vožnje nepreglednom, ravnom cestom kroz šumu do Donjeg 
Šarampova. Lokalna mladež ovu asfaltiranu, a slabo prometnu cestu ljeti koristi za rolanje, pa se nemojte 
začuditi sretne li rekreativce. Prije D. Šarampova prelazite nadvožnjakom autocestu i nastavljate ravno 
Žutičkom ulicom. Na raskrižju 10 u D. Šarampovu skrenite lijevo Ulicom Stjepana Majdaka. Uočite 
nekoliko prelijepih tradicijskih drvenih kuća s bogatim rezbarijama. Oprezno prijeđite vrlo prometno raskrižje 
i nastavite ravno Ulicom S. Majdaka u centar Ivanić-Grada, gdje ruta završava. Nadamo se da smo vas 
nešto dužom, ali ravnom biciklističkom rutom, uspjeli provesti kroz ovaj lijep, bogat i raznolik kraj, čije su vri¬ 
jednosti vidljive i u očuvanosti sakralnih objekata i tradicijske arhitekture nekih prošlih vremena, ali i kroz 
sadašnjost i budućnost obilježenu “crnim” zlatom. 

Tehnički opis rute 

1. Parkiralište kod Željezničkog kolodvora Ivanić-Grad. 

2. Na Y raskrižju skrenite lijevo u centar Kloštar Ivanića. Oprez radi prometnijih cesta. 

3. Na T raskrižju u Bešlincu skrenite lijevo u smjeru Mostara. Oprez pri izlasku na prometniju cestu. 

4. Na Y raskrižju u Mostarima, uz trgovinu, kapelu-poklonac i DVD, skrenite desno za Gornje 
Lipovčane. 

5. Na Y raskrižju u Donjim Lipovčanima, kod ruševine GK crkve sv. Petke, skrenite gotovo polukružno 
desno u smjeru Marčana. 

6. Na raskrižju u Sovarima oprez. Prelazite državnu cestu Ivanić-Grad - Čazma. Nastavite gotovo 
ravno po Slatinskoj cesti u smjeru Šušnjara. 

7. Na raskrižju u Križu, nakon benzinske postaje, skrenite lijevo u Ulicu braće Radić. 

8. T raskrižje, nakon mostića nastavite ravno u smjeru Velike Hrastilnice. 

9. Raskrižje u šumi Žutici. Na raskrižju skrenite desno i nastavite u smjeru Donjeg Šarampova. 

10. Raskrižje u Donjem Šarampovu, skrenite lijevo u Ul. Stjepana Majdaka do centra Ivanić-Grada. 



Karta 9 — Smeđa ruta 

tzzz.hr/biciklisticke-karte/karta-9/smeda-ruta 


Dugo Selo - Rugvica - Oborovo - Veleševec- Lijevi Dubrovčak - Posavski Bregi - Ježevo - Dugo Selo 
Preuzmite kartu 


Rutu započnite u Dugom Selu na Željezničkom kolodvoru 1 ili na parkiralištu u Sajmišnoj ulici. Iz Ulice M. 
Gupca skrenite lijevo u Ul. J. Predavca i nastavite oprezno preko pruge Rugvičkom cestom prema jugu. Na 
3. km od početka rute s lijeve strane skretanje je za restoran-izletište Ribarska koliba. U neposrednoj blizini, 
istočno i južno od ciglane, zapaziti ćete dva jezera (ribnjaka) nastala u udubljenjima gdje se nekoć kopala 
glina. Nastavljate ravno glavnom cestom, oprezno radi jačeg prometa, sve do nadvožnjaka preko autoceste 
Ivanja Reka - Lipovac. S desne strane nakon nadvožnjaka je restoran Posavska hiža, okružen lijepom 
prirodnom hladovinom stabala. Na prvom sljedećem raskrižju na 6. km od početka rute skrenite lijevo 
prema Rugvici, Dugoselskom cestom. U plodnoj ravnici pokraj Rugvice lijevo od ceste je Institut za ople¬ 
menjivanje i proizvodnju bilja, Fakulteta poljoprivrednih znanosti u Zagrebu. U Rugvici djeluje od 1964. 
odnosno 1967. god. Na Y raskrižju 2 nakon Instituta, kod kapele-poklonca BI. Alojzija Stepinca, skrenite 
desno sporednom cestom prema nasipu. Dolazite u idilično središte Rugvice s Trgom J. Predavca. Uz 
Vatrogasni dom i zgradu poglavarstva općine krenite na savski nasip i potom lijevo po nasipu. Rugvica je 
mjesto na obali Save do kojeg je rijeka plovna. Desno uz nasip vozite se uz betonski obrambeni zid od pop¬ 
lave, a lijevo uz nasip su posavske kuće i dvorišta. Ovaj dio nasipa zove se Stara cesta. Nakon naseljenog 
dijela nasipa, dolazite na makadamski dio kroz polje. Na 10,2 km od početka rute ste u Novakima 
Oborovskim, selu koje se pruža uz makadamsku cestu na nasipu, od kojeg vode poprečne ulice prema 
polju tzv. linije. Po nasipu prolazite uz kapelicu sv. Ivana Nepomuka i na 11,5 km ulazite u naselje Preseka 
Oborovska te silazite sa makadama 3 , ponovo na glavnu cestu kojom nastavite ravno. Ovo polukružno 
selo ušorenog tipa, sa zajedničkim pašnjakom ispred mjesta, i dan danas podsjeća na zajednička ispasišta 
za stoku (tzv. gmajna), koja su se održala sve do 60-tih godina dvadesetog stoljeća. Na 13,8 km 4 na Y 
raskrižju s raspelom, nakon ulazne ploče Oborovo, skrenite desno u ulicu S. Radića prema nasipu. Kod 
poklonca-raspela s desne strane ceste, ponovo izlazite na nasip i na makadam. Lijepo uređena katna kuća, 
bogato ukrašena rezbarijama Veterinarska je ambulanta Oborovo, osnovana je 1936. god. kao prva seoska 
vet. ambulanta na poticaj prof. Ota Kćstera (poprsje ispred zgrade ambulante). Kod sljedećeg raspela s 
lijeve strane ceste završava makadam i počinje asfalt, a lijevo se odvaja Trebovečka ulica. Na 15,5 km od 
početka rute 5 dolazite na dobro uređene betonske prilaze skeli Oborovo - Vrbovo Posavsko. Vožnja 
skelom traje nekoliko minuta i pruža doživljaj potpunog opuštanja u miru i tišini života na rijeci. Ukoliko 
skelar nije na skeli nazovite ga na mobitel. Poštujte pravila ponašanja na skeli, ne podcjenjujte rijeku. Skele 
za visokog vodostaja obično nisu u funkciji. Skela vozi svaki dan (ljeti 6-22 h, a zimi 7-21 h). Prije 
skretanja na skelu, preporuka je kratko svratiti do Oborova skretanjem s rute d . Nastavite ravno po nasipu 
Oborovskom ulicom i spustite se na glavnu Zagrebačku ulicu, te u središte idiličnog i nadasve zanimljivog 
naselja Oborovo. U parku u središtu naselja je impresivan spomenik i spomen kosturnica, djelo akademske 
kiparice Vere Dajht-Kralj i arhitekta Ivana Glunčića iz Zagreba iz 1958.g., u spomen na oborovsku bitku 29. 
3. 1944. Nastavite li vožnju prema središtu Oborova prolazite desno uz groblje, dok je lijevo uz dvije stare 
platane kapela sv. Marije Dolorose (Majke Božje od Sedam Žalosti). U samom središtu mjesta je prostrana, 
jednobrodna, barokizirana (1757.) župna crkva sv. Jurja i Jakova. Nakon posjeta Oborovu, prijeđite skelom 
na južnu obalu rijeke i nastavite lijevo uz bistro Paloma. Uz nasip je dosta starih posavskih kuća, a u 
dvorištima tzv. đeram, stari bunar s drvenom klackalicom na stupu za vađenje vode. Prolazite kroz Stružec 
Posavski. Na 20,3 km od početka rute dolazite u Veleševec (obrađen i u karti 7 biciklističkih ruta). Na cesti 





kroz selo, nakon Vatrogasnog doma, skrenite desno 6 , prolazite uz vodotoranj na kraju naselja. Slijedi 
naselje Ruča, puno raznoliko građenih kuća od cigle i drveta. U središtu sela je Vatrogasni dom i kapela sv. 
Florijana (1930. g.). Ovdje skrenite desno glavnom cestom u smjeru Siska 7 . S lijeve strane ceste je 
lokalno groblje, a s desne je ribnjak, nakon kojeg na Y raskrižju nastavite lijevo glavnom cestom. U selo 
Suša ulazite nakon 24,5 km rute i prolazite uz kapelu sv. Vida, iz 1760. godine. Nastavite uz Vatrogasni 
dom, trgovinu i bistro u smjeru savskog nasipa. Kod raspela uz cestu skrenite desno, izlazite na nasip s 
kojeg se pruža lijep pogled na rijeku i okolicu. Na 27. km od početka rute nalazite se u Jezeru Posavskom 
na T raskrižju. 8 Skrenite lijevo prema D. Dubrovčaku uz spomenik NOB-i. Desno se odvaja cesta za 
Sisak. Nastavite vožnju cestom desno od savskog nasipa. Na 30,5 km dolazite na skelu D. Dubrovčak- L. 
Dubrovčak. 9 Još jednom doživite jedinstvenu, opuštajuću atmosferu nečujnog, vijugavog toka Save uz 
starinski način prijevoza preko rijeke. Skelar iz obližnje Martinske Vesi gotovo je uvijek na skeli sa svojim 
psom, no ukoliko ga trenutačno nema koristite kontakt mobitel za poziv. Radno vrijeme skele je svaki dan 
(ljeti 6.30-20.45, zimi 6.30-19 sati), osim za visokog vodostaja Save. U središtu L. Dubrovčaka je crkva sv. 
Nikole, sagrađena poslije 1789. Ruta nastavlja ravno Ul. braće Radić. Ovaj je dio rute također vrlo dobar za 
promatranje danas već rijetkih, lijepih primjera tradicijske gradnje u drvu. Uobičajene su drvene, katne kuće 
s otvorenim ili zatvorenim trijemom i mnoštvom rezbarenih ukrasa, popularno zvane čardaci. Desno uz 
cestu u Topolju je lijepa kapela-poklonac, a nakon Topolja prelazite kanal Sava-Lonja-Strug. Ovdje gotovo 
uvijek, s mosta preko kanala, možete uživati u prizoru slobodne ispaše konja na zelenim pašnjacima. Na 
35. km rute ulazite u naselje Posavski Bregi, s najviše očuvanih tradicijskih, drvenih kuća i gospodarskih 
objekata na ruti, a posebno oduševljava, desno uz cestu, nedaleko crkve sv. Maksimilijana iz 1815., stari 
drveni vatrogasni toranj, tzv. zvonara, koji je služio za alarmiranje i osmatranje okolice u slučaju požara. 
Vatrogasno društvo ovdje djeluje od 1896. g. Na Y raskrižju 10 u naselju iz Savske ceste skrenite lijevo po 
Dugoselskoj cesti. Uz manje romsko naselje, vožnju nastavite gotovo paralelno uz autocestu, pitoresknim 
selima Šemovec Breški, Greda Breška i Zelina Breška. Na 40. km od početka rute ulazite u Trebovec, 
mjesto u kojem možete i kratko predahnuti uz piće u istoimenom kafiću na samom zavoju u centru mjesta. 

U Trebovcu je kapela sv. Benedikta s grobljem i nekoliko tradicijskih kuća. Na 2 km od Trebovca prelazite 
most preko rječice Zeline i za 1,5 km ulazite u Ježevo. Uočite s desne strane ceste naftnu pumpu (tzv. 
njihalicu ili mahalicu). Naime, od 1957. g. novi značaj ovom, nekada isključivo poljoprivrednom, području 
daju i nalazišta nafte. Otada se u ovom pitomom krajoliku klanjaju marljivi roboti nalik ovom. u Ježevu je 
oko 1900. g. sagrađena zidana kapela sv. Duha. U toj jednostavnoj građevini je inventar iz 18. i 19. st., tri 
barokna oltara, glavni oltar i pobočni oltar iz 1725. U Ježevu je također i crkva sv. Antuna bez stalnog 
svećenika, a 1805. g. radom tamošnjih seljaka nasipom je opasano novo groblje. Na 46.4 km ste na nad¬ 
vožnjaku i prelazite autocestu. Na Y raskrižju nakon nadvožnjaka 11 skrenite lijevo. Na T raskrižju 12 , 
48.8 km od početka rute, skrenite desno u Dugoselsku ul. u Črncu Dugoselskom. Po izlasku iz sela 
nastavljate kroz polja, njive, kukuruzišta, a potom u šumu Šikovica i nakon mostića dolazite na makadamski 
dio rute sve do izlaza iz šume, gdje počinje asfalt i Ul. Bože Huzanića. Ulazite u naselje Puhovo. Ravno 
pred vama otvara se fantastičan pogled na Martin Breg i toranj stare crkve sv. Martina. Na južnom prilazu 
Dugom Selu dva puta prelazite željezničku prugu, potreban je poseban oprez i poštivanje signalizacije pri 
dolasku vlaka. Nakon 54 km dolazite na raskrižje 13 s Ul. Josipa Zorića. Oprezno prijeđite glavnu ulicu i 
nastavite ravno Šaškovečkom ulicom. Na raskrižju Šaškovečke i Domjanićeve ul. skrenite lijevo i nastavite 
Domjanićevom ulicom sve do raskrižja na 55,2 km rute, gdje skrenite lijevo u Osječku ulicu i još jednom 
oprezno prijeđite glavnu prometnicu Ulicu Josipa Zorića 14 , te se spustite ravno po Kolodvorskoj ulici 
do početka rute. Ukoliko ste ogladnili preporučamo odlazak u restoran Klet obitelji Bunčić ili restoran 
Dioniz. 

Tehnički opis rute 

1. Početak rute kod Željezničkog kolodvora Dugo Selo. 


2. Na Y raskrižju nakon BC Instituta skrenite desno sa glavne ceste kod kapele-poklonca BI. Alojziju 
Stepincu i nastavite prema savskom nasipu i središtu općine Rugvica. 

3. Raskrižje makadamskog puta i glavne ceste, izlazak na glavnu cestu u Preseki Obrovskoj. Oprez 
radi uključivanja u promet. 

4. Na Y raskrižju s raspelom skrenite desno sa glavne ceste u Ul. Stjepana Radića prema nasipu. 

5. Dolazak na dobro uređene betonske prilaze skeli Oborovo - Vrbovo Posavsko i prelazak Save s 
lijeve (sjeverne) na desnu (južnu) obalu rijeke. 

6. U Veleševcu na Y raskrižju skrenite desno glavnom cestom prema Ruči, prolazite uz vodotoranj. 

7. U Ruči na raskrižju kod kapele sv. Florijana skrenite desno u smjeru Siska i Suše. 

8. Na T raskrižju u Jezeru Posavskom skrenite lijevo uz spomenik NOB po cesti uz savski nasip u 
smjeru Desnog Dubrovčaka. 

9. Dolazak na dobro uređene betonske prilaze skeli Martinska Ves ili Desni Dubrovčak- Lijevi 
Dubrovčak i ponovni prelazak Save s desne (južne) na lijevu (sjevernu) obalu rijeke. 

10. Na Y raskrižju, sa glavne ceste za Ivanić-Grad u Posavskim Bregima skrenite lijevo na Dugoselsku 
cestu za Trebovec. 

11. Na raskrižju nakon nadvožnjaka nastavite ravno po cesti do Obedišća Ježevskog. 

12. Na raskrižju u Obedišću Ježevskom točno preko puta vatrogasnog doma skrenite lijevo na 
makadamsku cestu prema Donjoj Gredi. 

13. Na T raskrižju, kod kućnog broja 1 odnosno 23, skrenite desno u Dugoselsku ulicu prema Dugom 
Selu. 

14. Raskrižje glavne dugoselske prometnice Ulice Josipa Zorića i Šaškovečke ulice. Nakon što oprezno 
prijeđete cestu, nastavite ravno Šaškovečkom cestom. 

15. Raskrižje Osječke ulice i glavne prometnice Ulice Josipa Zorića. Oprez pri prijelazu glavne 
prometnice. Nastavite ravno Kolodvorskom ulicom do početka rute. 



Karta 9 — Svijetlo-crvena ruta 

tzzz.hr/biciklisticke-karte/karta-9/svijetlo-crvena-ruta 

Ivanić-Grad - Deanovec - Križ - Šušnjari - Šumečani - Kloštar Ivanić 


Preuzmite kartu 


Ruta započinje na Željezničkom kolodvoru u Ivanić-Gradu. Na parkiralištu uz kolodvor ima dovoljno mjesta 
za ostaviti automobil, a prigradski vlakovi dobro povezuju Zagreb i Ivanić-Grad. Već 1899. g. do Ivanić- 
Grada je stigla tzv. Lonjska željeznica, Dugo Selo - Novska. Ruta kreće Kolodvorskom ulicom. Odmah na 
raskrižju skrenite lijevo u Savsku ulicu i oprezno prijeđite željezničku prugu. S lijeve strane je Autobusni 
kolodvor, te nekoliko caffe barova i trgovina. Oprezno nastavite kroz centar Ivanić-Grada. Prolazite raskrižje 
s Ulicom kralja Tomislava i nastavljate ravno Savskom ulicom. S lijeve strane je Gradska pivnica Ivanić koju 
preporučamo. Nakon jedne lijepe, starije kuće sa Caffe barom Toto i čokolaterijom - Manaus klub, skrenite 
lijevo u Ulicu S. Majdaka i nastavite ravno. Na raskrižju sa prometnom cestom Ivanić-Grad - Čazma, 
oprezno prijeđite cestu i nastavite ravno Ulicom S. Majdaka. Ruta napušta prometniji i bučniji centar grada, 
te kroz ulicu punu raskošnih drvenih, tradicijskih kuća s rezbarijama ulazite u manja sela okolice Ivanić- 
Grada. Na raskrižju 1 Ulice S. Majdaka i Žutičke ulice, uz lijepu kapelu-poklonac, skrenite lijevo i 
nastavite preko mostića Ulicom S. Majdaka. Lijevo od vas otvara se pogled preko polja na tornjeve crkava 
u Kloštar Ivaniću. Cestica vijuga poljem uz drvene kućice s lijeve i desne strane. Na 3,7 km od početka rute 
nastavlja makadam. Na 4,5 km od početka oprezno prijeđite prugu. Vožnju nastavite po makadamskoj cesti 
kroz polja i zaseoke. Na 5,2 km kod kućnih brojeva 46 i 48 ruta nastavlja ravno po asfaltu Ulicom T. 
Ludvaića. Na 6 km rute kod kućnog broja 42, na raskrižju 2 skrenite desno. Ukoliko nastavite 50-tak 
metara ravno, dolazite do lijepe tradicijske kuće s bogatim rezbarijama na prozorima i ulaznom trijemu 
pristašeku. Na 6,4 km rute na raskrižju kod drvene kuće, kućni broj 28, skrenite desno. Prolazite uz 
peradarsku farmu i ulazite u Derežane. Na 7,2 km kod bijele kuće s lijeve strane ceste nastavljate ravno po 
asfaltu (makadam nastavlja desno). Na 7,7 km rute 3 , skrenite desno pored kućnog broja 41 s desne 
strane ceste. Nakon skretanja prelazite krak pruge od utovarne stanice za naftu u Graberju do Deanovca, 
te nastavljate ravno cestom kroz vrlo lijep drvored Ulicom J. Cobovića između drvenih kuća s obije strane 
ceste. Na 8,8 km rute desno se odvaja cestica za Željezničku stanicu Deanovec, dok ruta nastavlja lijevo 
prema središtu Deanovca. Oprez, jer izlazite ravno na cestu za Širinec i Križ u Ulici J. Badalića. Na 
raskrižju ste s raspelom i spomenikom J. Badaliću, slavistu, književniku, sveučilišnom profesoru i pre¬ 
voditelju, ravnatelju drame HNK, rođenom u Deanovcu 1888. g. Lijevo od raskrižja je radio odašiljač 
Deanovec, koji je kao prvi radio odašiljač još 1949. godine obilježio početak redovitog rada. Na ovom dijelu 
rute kroz Deanovec uživajte u lijepo održavanim ili obnovljenim katnim drvenim tradicijskim kućama, tzv. 
čardacima, s obije strane ceste (izdvajamo kućni broj 18 i 22, te preko puta Vatrogasnog doma kućni broj 
54). Na 11,2 km rute ulazite u Širinec. Na raskrižju kod autobusne stranice i malog bijelog raspela u Širincu 
nastavite lijevo glavnom cestom prema Križu. Na 14. km od početka rute, u središtu ste Križa. Kratko 
odmorite i razgledajte mjesto. Središtem općine dominira crkva Uzvišenja sv. Križa okružena lijepim 
parkom. Ruta nastavlja nizbrdo zavojitom Ulicom Milke Trnine. S lijeve strane je Info kućica Turističke 
zajednice općine Križ, ujedno i suvenirnica. Na 15 km rute dolazite na prometno raskrižje sa zaobilaznom 
cestom oko Križa, ovdje budite dodatno oprezni. Lijevo na raskrižju je benzinska postaja otvorena sve dane 
u tjednu s malim kafe barom. Cesta dalje vodi do mjesta Okešinec poznatog po Fašniku i fašničkoj povorci, 
kao i naselja Vezišće, rodnog sela operne primadone Milke Trnine. Na 16,1 km rute na raskrižju kod 
putokaza za Konšćane 4 skrenite lijevo s glavne ceste u Graničarsku ulicu. Lijevo preko polja otvara se 
pogled na brežuljak s naseljem Križ, a desno je kapela sv. Vida. U centru Konšćana 5 na 18 km rute, kod 




raspela nastavite cestom lijevo uz zgradu Vatrogasnog doma (DVD-a). Vozite se uz red kuća s pogledom 
na polja desno od vas. Na 18,5 km dolazite na makadamski dio rute koji prolazi kroz polja. Ulazite u D. 
Prnjarovec, lijevo je Lovački dom i streljana. Na Y raskrižju 19,6 km rute uz autobusnu stanicu nastavite 
ravno asfaltiranom cestom, a pedesetak metara dalje uz Lurinu sabirnu stanicu mlijeka nastavite ravno 
cestom. Na 20,1 km nakon Prnjarovca ponovo slijedi makadamska cesta kroz šumu i polja s dosta manjih 
naftnih pumpi (tzv. njihalica) na bušotinama dubine do 600 m. Na 21,5 km rute na raskrižju u Šušnjarima 
6 izlazite na asfalt i skrećete lijevo. Za 150 m, usred sela, je slijedeće raskrižje s raspelom-pokloncem na 
kojem nastavite ravno. Na 23 km rute, dolazite na raskrižje na kojem nastavite ravno, a na 24,4 km od 
početka rute na raskrižju 7 Ulice I. Vešligaja i Staklene ulice skrenite desno u smjeru Šumečana, dok 
lijevo cesta vodi prema Bunjanima. Prolazite uz lokalno nogometno igralište. Staklenom ulicom ulazite u 
Šumečane. Na desno od hrpta brijega dobro se vide Čazma i Moslavačka gora, a lijevo susjedni brijeg i 
glavna cesta Ivanić-Grad - Čazma na koju će se ruta uskoro spojiti. Na 26,5 km rute na raskrižju s glavnom 
cestom 8 , zbog nepreglednog zavoja oprezno prijeđite cestu i kod kapele-poklonca sv. Josipa skrenite 
desno uzbrdo po makadamu Ulicom Trijemski brijeg do Seoskog turizma Kezele. Na kraju uzbrdice na 
raskrižju skrenite lijevo do ulaza u imanje obitelji Kezele, idealno za zaustavljanje i okrjepu uz ukusnu 
domaću hranu i gostoljubive domaćine. Rutu dalje nastavite sjeverozapadno makadamskom cestom kroz 
šumu Marča najprije nizbrdo, zatim lagano uzbrdo. Dolazite na raskrižje, lijevo je oznaka za Trijemski 
brijeg, a ruta nastavlja ravno kroz vinograde s pogledom na tri vikendice ili vinske klijeti. Nakon 500 m 
dolazite na raskrižje u šumi 9 , gdje skrenite desno uz rampu dalje kroz šumu. Na prvom sljedećem 
raskrižju desno uočite na karti spoj zelene rute iz Sovara i nastavite ravno kroz šumu. Na 29,5 km rute, 
nakon kraće uzbrdice, dolazite na T raskrižje 10 s glavnom šumskom cestom gdje skrećete lijevo prema 
izlazu iz šume Marče. Desno od raskrižja je skretanje s rute c kojim uz Lugarnicu “Jabuke Marča”, jedino 
dobrom orijentacijom slabo označenim šumskim putem, možete doći do zanimljivog sela Stara Marča i 
velikog kompleksa s jezerom Seoskog turizma Janković (pogledajte zelenu rutu). Nastavite lijevo rutom i za 
1,5 km vožnje kroz šumu dolazite do izlaza iz šume s rampom u Graberskom Brdu. Izlazite na asfaltiranu 
cestu i nastavljate ravno do raskrižja 11 s kapelicom sv. Antuna, kod koje skrenite desno nizbrdo u Ulicu 
Rebro. Po završetku nizbrdice vozite se uz lijepi drvored crnogorice. Na 32,3 km rute ponovo dolazite na 
makadamski dio ceste po kojem nastavite ravno. Nakon naselja ulazite u šumu. Na raskrižju u šumi, 
nastavite ravno do raskrižja na kojem je s desne strane ceste još jedna rampa, a ruta skreće lijevo i 
makadamom se uspinje prema asfaltiranoj cesti iz Sobočana. Na 33,8 km rute na raskrižju 12 izlazite na 
asfalt. Oprez pri izlasku na cestu. Skrenite desno uz malo nogometno igralište. Slijedi nagrada, lagan, ali 
dugačak spust cestom sve do Bešlinca. U naselju je niz lijepih vinograda, a lijevo od ceste vidi se toranj 
crkve sv. Ivana Krstitelja u Kloštar Ivaniću. Na raskrižju kod groblja s kapelom Presvetog Trojstva (1924.) 
nastavite lijevo Vinogradskom ulicom. Nakon pizzerije “Amadeus”, na raskrižju Vinogradske i Križevačke 
ulice na 37,5 km od početka rute, oprezno prijeđite prometno raskrižje i nastavite ravno. Na sljedećem 
raskrižju 13 kod kapele-poklonca sv. Ane, skrenite lijevo uz Veterinarsku stanicu i Vatrogasni dom i 
spustite se Školskom ul. u centar Kloštar Ivanića na Trg sv. Ivana s lijepo obnovljenim zdencom. Prolazite 
uz staru franjevačku ljekarnu, prelijepu samostansku crkvu Sv. Ivana Krstitelja s Karmelom. Kod buffeta 
Rošo skrenite lijevo u Ulicu sv. Marije. Prolazite uz baroknu crkvu Uznesenja B. D. Marije s franjevačkim 
samostanom. Ovo je jedno od najvećih marijanskih svetišta (blagdan 15. 8. Velika Gospa) i hodočasničkih 
centara sjeverozapadne Hrvatske. Crkva ima nevjerojatno raskošno opremljen interijer, a u sklopu crkve su 
Riznica i pinakoteka franjevačkog samostana i župe Kloštar Ivanić, otvorene 15. 6. 1994. Glavna 
prometnica od Kloštra Ivanića do Ivanić-Grada u dužini 3 km, znatno je prometnija i potreban je oprez. Na 
40 km rute lijevo je Etanska cesta i SRC Petek sa restoranom Garfield, preporuka za okrijepu i odmor. 
Desno prolazite uz jedno od tri ivanićgradska groblja, a prije ulaska u sam centar Ivanić-Grada prelazite 
potok Žeravinec. Ruta završava povratkom na Željeznički kolodvor u Ivanić-Gradu. 



Tehnički opis rute 

1. Raskrižje Ulice Stjepana Majdaka i Žutičke ulice. Uz lijepu kapelu-poklonac skrenite lijevo i nastavite 
preko mostića Ulicom Stjepana Majdaka kroz polja. 

2. Na raskrižju tri cestice, kod kućnog broja 42, skrenite desno i nastavite kroz selo. 

3. Na Y raskrižju, kod kućnog broja 41 s desne strane ceste, skrenite desno. Nakon skretanja uočite 
znak najave dolaska na prijelaz preko pruge. 

4. Na raskrižju sa ceste za Novoselec i Popovaču, kod putokaza za Konšćane, skrenite lijevo u 
Graničarsku ul. 

5. U centru Konšćana nastavite cestom polulijevo između raspela i zgrade Vatrogasnog društva 
Konščani. 

6. Na raskrižju nakon makadamskog dijela rute skrenite lijevo, izlazite na asfalt i prelazite mostić. 

7. Na Y raskrižju Ulice Ignaca Vešligaja i Staklene ulice skrenite desno uz nogometno igralište prema 
Šumečanima. 

8. Oprez! Na raskrižju Staklene ulice i prometne državne ceste Ivanić-Grad - Čazma, na nepreglednom 
zavoju pređite cestu i nastavite 20 m lijevo do kapele-poklonca sv. Josipa. 

9. Na raskrižju u šumi skrenite desno i prođite uz spuštenu rampu, te nastavite šumskom cestom po 
tvrdom makadamu. 

10. Na T raskrižju sa glavnom šumskom cestom, nakon kraće uzbrdice, skrenite lijevo prema izlazu iz 
šume Marče. Desno od raskrižja je skretanje s rute c za Staru Marču i Seoski turizam Janković 
(dostupan i sa zelene rute). 

11. Na raskrižju Vinogradske ulice i Ulice Rebro kod kapelice sv. Antuna skrenite desno nizbrdo u Ul. 
Rebro. 

12. Na raskrižju, nakon uzbrdice po makadamu, izlazite na asfalt. Skrenite desno uz nogometno igralište. 
Slijedi spust cestom sve do Bešlinca. 

13. Na raskrižju kod kapele-poklonca sv. Ane skrenite lijevo uz Veterinarsku stanicu i Vatrogasni dom i 
spustite se Školskom ulicom u centar Kloštar Ivanića. Spoj sa zelenom rutom. 


